Cheshire, Connecticut
Cheshire  esas urbo en la komtio New Haven, Connecticut, Usa. Segun la demografiala kontado di 2020, ol havis  habitanti, kontre  habitanti en 2010. Lua tota surfaco esas 33,4 quadrata milii, equivalanta a 86,4 km², de qui 33,1 mi² o 85,6 km² esas lando, e la cetera kovresas per aquo.

Cheshire havas 1 fakultato, Cheshire High School, kun 1538 studenti. Ol distas 15 milii (24 kilometri) norde de New Haven, e 25 milii (40 km) sude de Hartford.

Cheshire esas la demografiala centro di Connecticut. En 2009, Cheshire rangizesis #72 en "100 Best Places to Live" (100 Loki Maxim Bona por Vivar), de la revuo Money, ed en 2011, ol rangizesis #73.

Historio 
Cheshire fondesis en 1694 ed enkorpigesis en mayo 1780. Komence, Cheshire esis parto di Wallingford, Connecticut.

Geografio 
La centrala quartero del urbo esas la Vilajo Cheshire, qua ank esas lua demografiala centro. Segun la demografiala kontado di 2010, la vilajo Cheshire havis 5 786 habitanti.

Cheshire jacas meze kelka importanta grand urbi di Connecticut. Ol distas 14 mili (23 kilometri) norde de New Haven, 25 mili (40 kilometri) sude de la chef-urbo Hartford, 30 mili (48 kilometri) nordeste de Bridgeport ed ol esas vicina di Waterbury. Cheshire adjacas norde e nordeste Southington, nordeste Meriden, este Wallingford, sude Hamden, sudweste Bethany, weste Prospekt, e nordweste Waterbury e Wolkott.

Demografio 
Segun la demografiala kontado di 2000, esis 28 543 personi, 9349 hemi, e 7254 famili qui vivis en la urbo. La denseso di habitantaro esis 867.4 personi per quadrata milio (334.9 personi per quadrata kilometro). Esis 9588 domi kun mezvalora denseso di 291.4 per milio quadrata (112.5 per kilometro quadrata). Segun raso, esis 89.40% Blanki, 4.76% Afrik-Usani, 0.22% indijeni Amerikana, 2.63% Aziani, 0.02% Pacifik-insulani, 3.84% Hispan-Amerikani, 1.91% altra rasi, ed 1.15% de du o plura rasi.

Esis 9349 hemanari, di qui 39.1% havis pueri od adolecanti evante min kam 18 yari en la domo, 68.5% esis mariajita e habitis kune; en 6.9% muliero sen spozulo esis la domo-chefo, e 22.4% esis ne-familii. En 19.4% de omna hemanari vivis singla individuo, e 9.6% habitesis da singla individuo evanta 65 yari o pluse. La mezvalora grandeso po hemanaro esis 2.71 personi e la mezvalora grandeso po familio esis 3.14 personi.

La procento di habitanti segun evo esis: 25.2% evanta min kam 18 yari, 7.7% de 18 til 24 yari, 29.4% evante de 25 til 44 yari, 25.0% evante de 45 til 64 yari, e 12.6% evante 65 yari o pluse. La mezavalora evo esis 38 yari.

Referi 

Urbi en Connecticut